**Systém náležitej starostlivosti (DDS)**

*(Základné informácie a osnova pre spracovanie systému náležitej starostlivosti pre hospodárske subjekty - dovozcov)*

Hospodársky subjekt : ..........................................................

Evidovaný na okresnom súde : ............................................................

Zodpovedá osoba : ............................................................ funkcia :............................................

**I. Zoznam právnych noriem**

1.) Nariadenie Európskeho parlamentu a Rady (EÚ) č. 995/2010 (ďalej len „nariadenie o dreve“), ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva.

2.) Vykonávacie nariadenie Komisie (EÚ) č.607/2012 o podrobných pravidlách v súvislosti so systémom náležitej starostlivosti a pravidelnosťou a povahou kontrol monitorovacích organizácií v zmysle nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva.

3.) Zákon č. 326/2005 Z.z. o lesoch v znení neskorších predpisov.

4.) Zákon č. ......./ ........ Z.z. o uvádzaní dreva alebo výrobkov z dreva na trh (zákon o dreve) *(po ukončení legislatívneho procesu a schválení zákona NR SR).*

5.) Vyhláška č. 232/2006 Z.z. o vyznačovaní ťažby dreva, označovaní vyťaženého dreva a dokladoch o pôvode dreva v znení neskorších predpisov.

**II. Vymedzenie pojmov**

Podľa „nariadenia o dreve“ (článok 2):

 a) **drevo a výrobky z dreva** sú drevo a výrobky z dreva uvedené v prílohe č. 1 (ďalej len

 „drevo“) s výnimkou výrobkov z dreva alebo častí takýchto výrobkov vyrobených

 z „dreva“, ktorých životný cyklus sa skončil a inak by sa s nimi nakladalo ako z odpadom,

 b) **uvádzanie na trh** dodávanie „dreva“, akýmkoľvek spôsobom a bez ohľadu na techniku

 predaja prvýkrát na vnútorný trh na účely distribúcie alebo použitia v rámci obchodnej

 činnosti, či už za poplatok alebo bezplatne,

 c) **hospodársky subjekt** ( ďalej len „ HS“) je akákoľvek fyzická alebo právnická osoba,

 ktorá uvádza „drevo“ na trh,

 d) **obchodník** je fyzická alebo právnická osoba, ktorá v rámci obchodnej činnosti na

 vnútornom trhu predáva alebo kupuje „drevo“, ktoré už boli uvedené na vnútorný trh,

 e) **krajina ťažby** je krajina alebo územie, kde sa drevo alebo drevo obsiahnuté vo výrobkoch

 dreva vyťažilo,

 f) **legálne vyťažené** znamená vyťažené v súlade s uplatniteľnými predpismi krajiny ťažby,

 g) **nelegálne vyťažené** znamená vyťažené v rozpore s uplatniteľnými právnymi predpismi

 krajiny ťažby,

 h) **uplatniteľné právne predpisy** sú právne predpisy platné v krajine ťažby, ktoré sa vzťahujú na oblasti:

* právo na ťažbu dreva,
* platby za práva na ťažbu dreva a drevo vrátane poplatkov súvisiacich s ťažbou dreva,
* ťažba dreva vrátane právnych predpisov týkajúcich sa životného prostredia, vrátane

lesného hospodárstva,

* práva tretích strán týkajúce sa využívania a držby, na ktoré má ťažba dreva vplyv,
* obchodné a colné predpisy, pokiaľ ide o odvetvie lesného hospodárstva,

**III. Povinnosti hospodárskeho subjektu**

Podľa článku 4 ods. 1 až 3 „nariadenia o dreve“ je povinnosťou hospodárskeho subjektu:

1. neuvádzať nelegálne vyťažené „drevo“ na trh.
2. uplatňovať pri uvádzaní „dreva“ na trh náležitú starostlivosť prostredníctvom systému náležitej starostlivosti.
3. udržiavať a pravidelne vyhodnocovať systém náležitej starostlivosti, ktorý používa (s výnimkou prípadov, keď používa systém náležitej starostlivosti vytvorený monitorovacou organizáciou).

**IV. Obsah systému náležitej starostlivosti (DDS)**

Podľa článku 6 „nariadenia o dreve“ systém náležitej starostlivosti obsahuje 3 prvky:

1. Opatrenia a postupy zabezpečujúce **prístup k informáciám**, ktoré sa týkajú dreva a drevárskych výrobkov uvádzaných hospodárskym subjektom na trh.
2. Postupy, ktoré umožňujú **analyzovať a hodnotiť riziko** uvedenia na trh nelegálne vyťaženého dreva alebo výrobkov získaných z takéhoto dreva.
3. Aké opatrenia hospodársky subjekt prijal k **zmierneniu rizika** uvedenia nelegálne vyťaženého dreva, alebo výrobkov z tohto dreva na trh v prípade, že zistené riziko uvedenia nelegálne vyťaženého dreva, alebo výrobkov z neho nie je zanedbateľné.

**1.** **Opatrenia a postupy zabezpečujúce prístup k informáciám, ktoré sa týkajú dreva a drevárskych výrobkov uvádzaných hospodárskym subjektom na trh:**

* Opis vrátane obchodného mena a druhu výrobku, ako aj bežného názvu druhu dreviny a prípadne jej plného vedeckého názvu.

*Uviesť vaše identifikačné údaje*

*Drevina podľa certifikátu vášho dodávateľa*

* Krajina pôvodu ťažby

*Uviesť krajinu pôvodu ťažby, kde sa drevo vyťažilo*

1. Región, kde sa drevo vyťažilo

*Špecifikovať oblasť, resp. región ťažby*

1. Povolenie na ťažbu

*Uveďte všetky dostupné certifikáty a ich kópie priložte k tomuto systému náležitej starostlivosti*

*Doklad orgánu štátnej správy o tom, že drevo bolo legálne vyťažené v krajine ťažby.*

* Množstvo vyjadrené objemom, hmotnosťou, alebo počtom jednotiek

*Množstvo je uvedené vo faktúrach*

* Meno/názov a adresa dodávateľa hospodárskeho subjektu

*Identifikácia vašich dodávateľov dreva a drevárskych výrobkov*

* Meno/názov a adresa obchodníka, ktorému bolo dodané drevo a výrobky z dreva

*Identifikácia vašich obchodných partnerov*

* Doklady, alebo iné informácie, ktoré preukazujú súlad obchodovaného dreva a výrobkov z dreva s uplatniteľnými právnymi predpismi

*Uveďte všetky dostupné doklady, resp. licencie, informácie ..., ktoré sú právne požadovanými dokumentmi v krajine ťažby .*

*Ak chcú hospodárske subjekty získať doklady, alebo iné informácie preukazujúce súlad s uplatniteľnými právnymi predpismi v krajine ťažby, musia predovšetkým vedieť, aké právne predpisy platia v danej krajine. Povinnosť získať doklady, alebo iné informácie treba chápať širšom kontexte, keďže v jednotlivých krajinách existujú rôzne regulačné režimy a všetky nepožadujú vydávanie osobitných dokumentov.*

*Niektoré konkrétne príklady sú uvedené v nasledujúcej tabuľke.*

*Tabuľka slúži ako ilustrácia a nemožno ju považovať za záväznú či vyčerpávajúcu:*

|  |  |
| --- | --- |
| *1. Dokumentácia týkajúca sa práva na ťažbu drevav zákonne uverejnených hraniciach* | *Všeobecne dostupné doklady v papierovej podobe, napr. dokumenty o vlastníctve alebo právach na využívanie pôdy, zmluvy alebo koncesné zmluvy* |
| *2. Platby za práva na ťažbu a drevo vrátanepoplatkov súvisiacich s ťažbou dreva* | *Všeobecne dostupné doklady v papierovej podobe, napr. zmluvy, potvrdenia z banky, dokumenty týkajúce sa DPH, oficiálnepotvrdenia, atď.* |
| *3. Ťažba dreva vrátane právnych predpisovtýkajúcich sa životného prostredia, vrátane lesnéhohospodárstva a ochrany biodiverzity, ak sa priamotýkajú ťažby dreva* | *Oficiálne audítorské správy, osvedčenia o ochraneživotného prostredia, schválené plány ťažby, správyo ukončení ťažby, certifikátu systému ISO, kódexysprávania, verejne dostupné informácie dokazujúceprísny legislatívny dohľad, sledovanie drevaa kontrolné postupy, oficiálne doklady vydanépríslušnými orgánmi v krajine ťažby a pod.* |
| *4. Práva tretích strán týkajúce sa využívaniaa držby, na ktoré má ťažba dreva vplyv* | *Posúdenia vplyvu na životné prostredie, plányenvironmentálneho manažérstva, environmentálneaudítorské správy,* |
| *5. Obchodné a colné predpisy týkajúce sa odvetvia lesného hospodárstva* | *Všeobecne dostupné doklady v tlačenej podobe napr. zmluvy, potvrdenia z banky, obchodné potvrdenia, dovozné povolenia, vývozné povolenia, oficiálne potvrdenia o vývozných clách, zoznamy zákazu vývozu, pridelené vývozné kvóty a pod.* |

*Zdroj: Usmerňovací dokument k nariadeniu EU o dreve 12.2.2016*

 *Archiváciu dokladov preukazujúcich legálnosť vyťaženia dreva môže viesť subjekt aj*

 *v elektronickej podobe.*

**2. Postupy, ktoré umožňujú analyzovať a hodnotiť riziko uvedenia na trh nelegálne vyťaženého dreva alebo výrobkov získaných z takéhoto dreva**

HS analyzuje a posudzuje riziko uvedenia nelegálne vyťaženého „dreva“ na trh v súlade s nariadením č. 995/2010 článok 6 ods. 1 písm. b) podľa nasledujúcich kritérií:

**2.1. Zaistenie súladu s uplatniteľnými právnymi predpismi**

Povinnosť získať doklady alebo iné informácie treba chápať široko, keďže v jednotlivých krajinách existujú rôzne regulačné režimy. Preto by sa povinnosť mala chápať tak, že sa vzťahuje na úradné doklady, ktoré vydali príslušné orgány, doklady preukazujúce zmluvné záväzky, doklady preukazujúce stratégie spoločnosti, kódexy správania, certifikáty, ktoré vydali systémy overenia treťou stranou, atď. Doklady a informácie sa poskytujú v tlačenej a môžu viesť v elektronickej forme.

**2.2. Rozšírenosť nelegálnej ťažby dreva špecifického druhu dreviny**

Hospodársky subjekt posúdi v akom rozsahu je dovážaná drevina (resp. výrobky z nej) nelegálne ťažená v celosvetovom meradle, alebo v oblasti z ktorej hospodársky subjekt dováža.

Hospodársky subjekt venuje osobitnú pozornosť dovozu výrobkov, ktoré reguluje „nariadenie o dreve“, ale ktoré **neregulujú** nariadenia EÚ o obchode s voľne žijúcimi druhmi (napríklad preto, lebo nie sú zahrnuté v nevyčerpávajúcich zoznamoch v príslušných prílohách k nariadeniu Rady č. 338/97).

**2.3. Rozšírenosť nelegálnej ťažby dreva alebo nelegálnych postupov v krajine ťažby, alebo v regióne v rámci krajiny, kde sa drevo vyťažilo vrátane zváženia rozšírenia ozbrojeného konfliktu**

Hospodársky subjekt zhodnocuje mieru rizika nelegálnej ťažby dreva v krajine ťažby z hľadiska miery korupcie, fungovania štátnej správy a polície, vymožiteľnosti práva, rozšírenosti ozbrojeného konfliktu, rozmanitosti a rozptýlenej povahy tradičných spoločenstiev atď. (*Uviesť zoznam krajín, z ktorých HS dováža drevo s uvedením rizika podľa schémy, triedenia......)*

**2.4. Sankcie uložené Bezpečnostnou radou OSN alebo Radou Európskej únie týkajúcich sa dovozu a vývozu dreva**

Na uvedené krajiny resp. región boli / neboli Bezpečnostnou radou OSN, alebo Radou EU uložené sankcie týkajúce sa dovozu, vývozu dreva.

**2.5. Zložitosť dodávateľského reťazca dreva a výrobkov z dreva**

Zložitosť dodávateľského reťazca je výslovne uvedená medzi kritériami hodnotenia rizika v Nariadení č.995/2010 (článok 6 ods. 1 pís. b), a preto má význam pre tú časť systému náležitej starostlivosti, ktorá sa týka hodnotenia a zmiernenia rizika.

Hospodárske subjekty uvedú pri posudzovaní zložitosti dodávateľského reťazca zistenia na tieto otázky (nejde o vyčerpávajúci zoznam):

* *Zahŕňal dodávateľský reťazec viacero spracovateľov a/alebo krokov pred tým, ako sa na trh EÚ uviedol konkrétny výrobok z dreva?*
* *Obchodovalo sa s drevom a/alebo výrobkami z dreva vo viac ako v jednej krajine pred ich uvedením na trh EÚ?*
* *Obsahuje výrobok z dreva, ktorý sa má uviesť na trh, viac ako jeden druh dreva?*
* *Pochádza drevo vo výrobku, ktorý sa má uviesť na trh, z rôznych zdrojov?*

Dĺžku dodávateľského reťazca však netreba pokladať za faktor zvýšeného rizika. Dôležitá je možnosť vysledovať drevo vo výrobku až k miestu ťažby. Miera rizika sa zvýši, ak je z dôvodu zložitosti dodávateľského reťazca náročné zistiť informácie požadované v článku 6 ods. 1 písm. a) a b) „ nariadenia o dreve“. Prítomnosť neidentifikovaných krokov v dodávateľskom reťazci môže viesť k záveru, že riziko nie je zanedbateľné.

**3. Opatrenia, ktoré hospodársky subjekt prijal k zmierneniu rizika uvedenia nelegálne vyťaženého dreva, alebo výrobkov z tohto dreva na trh v prípade, že zistené riziko uvedenia nelegálne vyťaženého dreva, alebo výrobkov z neho nie je zanedbateľné**

Hospodársky subjekt overuje v bode 2 svojich dodávateľov z hľadiska legality dreva a drevárskych výrobkov a následne v tomto bode definuje zmiernenie rizika, resp. obmedzenie obchodovania s rizikovým dodávateľom. V prípade uskladnenia drevárskych výrobkov z nelegálne vyťaženého dreva by toto nebolo uvedené na trh EU.

Hospodársky subjekt sám vyhodnocuje minimálne 1x ročne systém náležitej starostlivosti a v prípade zmien ho podľa potrieb aktualizuje *(netýka sa prípadov, keď DDS zabezpečuje monitorovacia organizácia)*.

V ........................................... dňa........................ .....................................................

Podpis zodpovednej osoby

Zoznam použitých skratiek:

DDS – systém náležitej starostlivosti

HS – hospodársky subjekt

**PRÍLOHA č.1**

**Drevo a výrobky z dreva podľa klasifikácie kombinovanej nomenklatúry uvedenej v prílohe I k nariadeniu Rady (EHS) č. 2658/87**[**(1)**](http://eur-lex.europa.eu/legal-content/SK/TXT/?uri=CELEX:32010R0995#ntr1-L_2010295SK.01003301-E0001)**, na ktoré sa vzťahuje toto nariadenie**

|  |  |
| --- | --- |
| — | 4401 Palivové drevo v polenách, klátoch, konároch, viazaniciach alebo podobných formách; štiepky alebo triesky z dreva; piliny, zvyšky a odpad z dreva, tiež aglomerované v tvare klátov, brikiet, peliet alebo podobných formách, |

|  |  |
| --- | --- |
| — | 4403 Surové drevo, tiež odkôrnené alebo zbavené drevnej beli, alebo nahrubo opracované do štvorcových tvarov, |

|  |  |
| --- | --- |
| — | 4406 Železničné alebo električkové podvaly (priečne) z dreva, |

|  |  |
| --- | --- |
| — | 4407 Drevo rezané alebo pozdĺžne štiepané, krájané alebo nalúpané, hobľované alebo nehobľované, pieskované alebo na koncoch spájané, s hrúbkou nad 6 mm, |

|  |  |
| --- | --- |
| — | 4408 Listy na dyhovanie (vrátane dýh získaných lúpaním laminovaného dreva), na preglejky alebo na iné podobné laminované drevo a iné drevo, rezané pozdĺžne, krájané alebo lúpané, hobľované alebo nehobľované, pieskované, pozdĺžne alebo na koncoch spájané, s hrúbkou do 6 mm, |

|  |  |
| --- | --- |
| — | 4409 Drevo (vrátane nezostavených doštičiek a vlysov na parketové podlahy) súvisle profilované (drážkované, žliabkované, s perami, skosené, spojené do V, vrúbkované, zaoblené a pod.) na hranách, koncoch alebo plochách, tiež hobľované, brúsené alebo na koncoch spájané, |

|  |  |
| --- | --- |
| — | 4410 Drevotrieskové dosky, orientované trieskové dosky (OSB) a podobné dosky (napríklad trieskové dosky) z dreva alebo ostatných drevitých materiálov, tiež aglomerované živicami alebo ostatnými organickými spojivami, |

|  |  |
| --- | --- |
| — | 4411 Drevovláknité dosky alebo vláknité dosky z iných drevitých materiálov, tiež spájané živicami alebo inými organickými spojivami, |

|  |  |
| --- | --- |
| — | 4412 Preglejky, dyhované dosky a podobné laminované drevo, |

|  |  |
| --- | --- |
| — | 4413 00 00 Tzv. zhutnené drevo, v tvare klátov, dosiek, doštičiek alebo profilov, |

|  |  |
| --- | --- |
| — | 4414 00 Drevené rámy na obrazy, fotografie, zrkadlá alebo podobné predmety, |

|  |  |
| --- | --- |
| — | 4415 Debny, debničky, prepravky, bubny a podobné obaly z dreva; káblové bubny z dreva; jednoduché palety, skriňové palety a ostatné nakladacie plošiny z dreva; nástavné rámy paliet z dreva,(Nebaliaci materiál využívaný výlučne ako baliaci materiál na podporu, ochranu a nosenie iného výrobku uvedeného na trh. |

|  |  |
| --- | --- |
| — | 4416 00 00 Sudy, kade, škopky, korytá a iné debnárske výrobky a ich časti z dreva, vrátane dúh (časti steny suda), |

|  |  |
| --- | --- |
| — | 4418 Výrobky stavebného stolárstva a tesárstva z dreva vrátane pórovitých (voštinových) dosiek, zostavených podlahových dosiek a šindľov, |

|  |  |
| --- | --- |
| — | Celulóza a papier uvedené v kapitolách 47 a 48 kombinovanej nomenklatúry s výnimkou výrobkov z bambusu a zhodnotených výrobkov (z odpadu a zvyškov), |

|  |  |
| --- | --- |
| — | 9403 30, 9403 40, 9403 50 00, 9403 60 a 9403 90 30 Drevený nábytok, |

|  |  |
| --- | --- |
| — | 9406 00 20 Montované stavby. |

[(1)](http://eur-lex.europa.eu/legal-content/SK/TXT/?uri=CELEX:32010R0995#ntc1-L_2010295SK.01003301-E0001)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku ([Ú. v. ES L 256, 7.9.1987, s. 1](http://eur-lex.europa.eu/legal-content/SK/AUTO/?uri=OJ:L:1987:256:TOC)).